ΓΡΑΠΤΗ ΕΡΩΤΗΣΗ E-3452/00

υποβολή: Giovanni Pittella (PSE) προς την Επιτροπή

(7 Νοεμβρίου 2000)

Θέμα: Ετήσια έκθεση για το φαινόμενο των ναρκωτικών

Κατά τις προηγούμενες μέρες δημοσιεύτηκε η ετήσια έκθεση για το 2000 σχετικά με την εξέλιξη του φαινομένου των ναρκωτικών στην Ευρωπαϊκή Ένωση. Πρόκειται για ένα πρώτο σημαντικό βήμα για την αξιολόγηση των αποτελεσμάτων της στρατηγικής για την περίοδο 2002-2004 που ενεκρίθη από την ΕΕ στο Ευρωπαϊκό Συμβούλιο του Ελσίνκι το 1999.

Μεταξύ των αποτελεσμάτων της έκθεσης που προέκυψε κυριαρχούν τα ακόλουθα στοιχεία:

- η κάνναβης εξακολουθεί να παραμένει το πλέον διαδεδομένο ναρκωτικό στην ΕΕ" τουλάχιστον 45 εκατομμύρια ευρωπαίων πολιτών την έχουν δοκιμάσει έστω και μία φορά" αποτελεί την κύρια ουσία όσον αφορά την παραβίαση των νόμων περί ναρκωτικών και είναι ιδιαίτερα διαδεδομένη στον πληθυσμό νεαρότερης ηλικίας"

- οι αμφεταμίνες και το ectasy είναι οι δεύτερες πλέον διαδεδομένες ουσίες και η χρήση τους τείνει να μετακινείται από τις μεγάλες ντισκοτέκ σε μικρότερα και πιο αποκεντρωμένα στέκια"

- η κατανάλωση κοκαΐνης εξαπλώνεται σε ευρύτερα στρώματα του πληθυσμού"

- οι καταναλωτές ηρωίνης είναι κυρίως ενήλικες με σοβαρά κοινωνικά και ψυχιατρικά προβλήματα, καθώς και με προβλήματαγείας"

- η εμφάνιση της μόλυνσης από τον HIV και της ηπατίτιδας Β και Γ μεταξύ των τοξικομανών που κάνουν ενδοφλέβια χρήση ναρκωτικών παραμένει σταθερή"

- σε πολλά ευρωπαϊκά κράτη, οι πολιτικές που τείνουν στην πάταξη του φαινομένου προσανατολίζονται προς τον περιορισμό της ζήτησης και όχι προς την μείωση της προσφοράς και βασίζονται σε παρεμβάσεις πρόληψης και αποτροπής της εγκληματικότητας, με έμφαση σε ορθολογικές μελέτες που είναι επιστημονικά αξιόπιστες, προβλέπουν δε αποποινικοποίηση των αδικημάτων αυτών στη βάση του βαθμού και της ποιότητας της κατανάλωσης.

Με αυτά τα δεδομένα, πιστεύει η Επιτροπή ότι είναι αναγκαίο να ληφθούν άμεσα μέτρα και να χαραχθούν κατευθυντήριες γραμμές για τα κράτη μέλη που παρακολουθούν στενά τις προαναφερθείσες τάσεις και που έχουν προσαρμοστεί στα νέα χαρακτηριστικά του φαινομένου;

Απάντηση του κ. Byrne εξ ονόματος της Επιτροπής

(25 Ιανουαρίου 2001)

Η πληροφόρηση που παρέχεται με την ετήσια έκθεση 2000 του Ευρωπαϊκού Κέντρου Παρακολούθησης Ναρκωτικών και Τοξικομανίας (EMCDDA), καθώς και η πληροφόρηση από προηγούμενες εκθέσεις εξετάστηκε προσεκτικά και χρησιμοποιήθηκε κατά την κατάρτιση της στρατηγικής της ΕΕ κατά των ναρκωτικών(1) και του σχεδίου δράσης της ΕΕ κατά των ναρκωτικών 2000-2004(2). Χάρη σ' αυτές τις εκθέσεις η Επιτροπή έχει σήμερα πολύ ακριβέστερη και πιο αξιόπιστη εικόνα των προβλημάτων των ναρκωτικών στην Ευρωπαϊκή Ένωση.

Το σχέδιο δράσης ΕΕ κατά των ναρκωτικών προβλέπει ένα γενικό πλαίσιο για τις ενέργειες και τις πολιτικές της Ευρωπαϊκής Ένωσης όσον αφορά τα ναρκωτικά. Προωθεί μια ισόρροπη και ολοκληρωμένη προσέγγιση των θεμάτων των ναρκωτικών κατά την οποία η μείωση της ζήτησης και της προσφοράς ναρκωτικών και η δράση κατά της διακίνησης των ναρκωτικών θεωρούνται ως αμοιβαίως ενισχυόμενα στοιχεία.

Η Επιτροπή λαμβάνειπόψη τα στοιχεία και τις τάσεις πουπογραμμίζονται από το αξιότιμο μέλος κατά την εφαρμογή του σχεδίου δράσης ΕΕ κατά των ναρκωτικών. Ιδιαίτερα, θα ληφθούνπόψη κατά την επιλογή σχεδίων προς χρηματοδότηση στα πλαίσια διαφόρων κοινοτικών προγραμμάτων.

Το κοινοτικό πρόγραμμα για την πρόληψη των ναρκωτικών έχει ήδη χρηματοδοτήσει πολλά σχέδια με άμεση σχέση με θέματα που ανακινούνται στην έκθεση EMCDDA. Το κοινοτικό πρόγραμμα πλαίσιο για την έρευνα και την ανάπτυξη χρηματοδοτεί επίσης την έρευνα όσον αφορά τα ναρκωτικά.

Στον τομέα της πρόληψης της εγκληματικότητας, η Επιτροπή ενέκρινε τον Νοέμβριο του 2000 ανακοίνωση σχετικά με την πρόληψη της εγκληματικότητας στην Ευρωπαϊκή Ένωση(3), με την οποία προτείνονται γενική προσέγγιση και κοινές κατευθυντήριες γραμμές για την πρόληψη τόσο της εγκληματικότητας όσο και του οργανωμένου εγκλήματος. Το έγγραφο αυτό προτείνει επίσης απόφαση του Συμβουλίου για την καθιέρωση ενός προγράμματος κινήτρων και ανταλλαγών, κατάρτισης και συνεργασίας για την πρόληψη του εγκλήματος (Ιπποκράτης).

(1) Συμβούλιο της Ευρωπαϊκής Ένωσης, Βρυξέλλες, 1η Δεκεμβρίου 1999, 12555/3/99, αναθ. 3, περιορισμένη έκδοση, Cordrogue 64.

(2) Συμβούλιο της Ευρωπαϊκής Ένωσης, Βρυξέλλες, 7 Ιουλίου 2000, 9283/00, περιορισμένη έκδοση, Cordrogue 32.

(3) COM(2000)786 τελικό.